google/wiki40b huggingface dataset:
Generaldirektorat

Arbeid pågår: Denne siden er under arbeid. Som leser bør du være forberedt på at artikkelen kan være uferdig, og at innholdet kan endre seg fra dag til dag. Som bidragsyter bør du være forberedt på redigeringskollisjoner; det kan være lurt å kopiere din tekst til en annen tekstbehandler før du lagrer. Diskuter gjerne artikkelens struktur og innhold på diskusjonssiden.   
Generaldirektorat (Directorate-General, forkortet DG) er betegnelsen på et administrativt organ i EU. 
Generaldirektoratene i Europakommisjonen utgjør denne EU-institusjonens administrative nivå. Kommisjonen består av flere generaldirektorater og tjenesteavdelinger. Organisasjonsformen tilsvarer den norske inndelingen i departementer. Et generaldirektorat er underlagt en kommissær, og ledes av en generaldirektør som kan sammenliknes med en norsk departementsråd. Generaldirektoratene er videre delt inn i avdelinger (directorates), som ledes av en direktør og seksjoner (unit), som ledes av en seksjonssjef (Head of Unit).
Generaldirektoratene i Europaparlamentet er avdelinger av parlamentets sekretariat.
Royal Rumble

Royal Rumble er en kamp mellom 30 fribrytere tatt fra ECW, Raw og SmackDown!. I 2011 var 40 fribrytere med. Vinneren av Royal Rumble får en mulighet til å kjempe mot mesteren på WrestleMania og ta fra ham beltet. Det hele starter med at fribryterne trekker et nummer fra 1-30 der 30 er det beste nummeret og 1 det dårligste. De som får 1 og 2 er de to første som kommer in i kampen. Fra og med de har startet, kommer det en ny fribryter hvert nittiene sekund. Først 3, så 4 og så videre.
Royal Rumble er en elimineringskamp der den som blir kastet over det øverste tauet på kanten av ringen så begge bena treffer bakken, blir eliminert. Den som står igjen til slutt har vunnet.
I 2018 fikk kvinnene sin egen Royal Rumble. Som går ut på akkurat det samme som mennene sin.
Tessand

Tessand er en bygd i Vågå kommune i Oppland. På Tessand bor kjendiskokken Arne Brimi. Stedet har en kombinert skole og barnehage, Tessand oppvekstsenter, hvor det går barn fra ti måneder til ti år. Men stedet er nok mest kjent for funnet som ble gjort i 1973 av A. Krogsrud: En støttann fra en mammut. Den er nå på Paleontologisk museum, Universitetet i Oslo.
Johan Fredrik Heyerdahl

Biografi

Heyerdahl vokste opp i Oslo og gikk på Berle gymnas, hvor han tok examen artium i 1957. Derefter studerte han ved Journalistakademiet før han avtjente verneplikten som journalist i Mannskapsavisa. Heyerdahl arbeidet som ungdomsmedarbeider i Morgenposten før han begynte som journalist i Ernst G. Mortensens forlag. Efter en periode som PR-konsulent i Nils M. Apeland A/S ble han i 1965 redaktør i Den norske Bokklubben. Fra 1983 til han pensjonerte seg i 2000, var han generalsekretær i Nordmanns-Forbundet og redaktør av organisasjonens tidsskrift The Norseman. I 1980-årene var Heyerdahl litteraturanmelder i Aftenposten og Dagens Næringsliv. Etter at han pensjonerte seg har han bl.a. vært formann for Tage Aurell Sälskapet i Värmland.
Fracas (Macintosh)

Utvikling

Fracas ble utviklet av Cerberus Entertainment, og var det første spillet som ble gitt ut av denne utvikleren. All grafikk ble utviklet i ResEdit. Grunnet begrensede ressurser ble lydeffektene i Fracas spilt inn i to av utviklerenes hjem. Eksempelvis er en av lydene som avspilles da en fiende blir nøytralisert, kaldt vann som blir sluppet ned i en varm stekepanne.
Suichang

Suichang (kinesisk: 遂昌县; pinyin: Suíchāng Xiàn) er et fylke i byprefekturet Lishui i provinsen Zhejiang i Folkerepublikken Kina. I 1999 var folketallet der på 224 915 innbyggere.
Norges ambassade i Roma

Norges ambassade i Roma er en norsk utenriksstasjon. Ambassaden ligger i Via delle Terme Deciane 7 i Roma.  Her holder Norges ambassadør i Italia til med sine medarbeidere. Ambassadør til Italia er fra 2011 Bjørn Trygve Grydeland, som også har sideakkreditering til Malta og San Marino. Fra 1916 til 1956 hadde Norges sendemann i Roma tittelen minister, men fra 1956 ble den nedret til ambassadør, samtidig med at en fikk egen ambassadebygning i Roma.
Den norske FN-delegasjonen til de tre Roma-baserte FN-organisasjonene holder til på den norske ambassade i Roma. FN-delegasjonen ivaretar Norges interesser i de tre FN-organisasjonene i Roma: FNs organisasjon for ernæring og landbruk (FAO), Verdens matvareprogram (WFP) og Det internasjonale fondet for landbruksutvikling (IFAD). FN-organisasjonene i Roma utgjør samlet kjernen i FNs arbeid for matsikkerhet, landbruksutvikling og humanitær bistand. 
I 2014 har Norge 14 honorære konsulater i Italia. Disse ligger i Bari, Bologna, Cagliari, Firenze, Genova, La Spezia, Messina, Milano, Napoli, Palermo, Savona, Torino, Trieste og Venezia. Det er også en honorær konsul på Malta. 
I tillegg ligger det et norsk handelskammer i Milano som de senere år har vært organisert under Innovasjon Norge. Innovasjon Norge deler lokaler med Norges sjømatråd i Milano. 
Ambassaden i Roma har ellers samarbeid med Det norske institutt i Roma (etablert 1959) som ivaretar vitenskapelige interesser, mest innen arkeologi og kunsthistorie. Flere har blitt gift ved ambassaden, som har rett til å foreta vielser. Årlig foretas her rundt hundre vielser, som Kjell Inge Røkke i 2004.
Ambassadørens private residens (Residenza dell'Ambasciatore di Norvegia) har siden 1987 vært et leid hus i Via Porta Latina 13 drøyt to kilometer sør for ambassaden. Leiligheten  kostet 1,3 millioner i årlig leie (2007).
Den brukes også som representasjonsbolig, og har med sine 400 kvadratmeter boareal og
ti mål tomteareal, kapasitet til mottakelser med flere hundre gjester. Her er kunstverk av blant andre Axel Revold, Harald Kihle, Willy Midelfart,  Leon Aurdal, Reidar Aulie, Signe Scheel, Håkon Gullvåg.  Mens FAO-direktør Anne Bauer i september 2008 disponerte residensen, ble den ranet.
Tanum skole

Historie

Tanum skoles historie begynner så tidlig som i 1817 da det ble holdt private læreseminar på en gård i området. Dette gjorde at bygda fikk lærere med bedre utdanning enn slik mye av Norge tidligere hadde som utdanningsmetode; med omgangsskolelærerne. I oktober 1934 begynte "Asker skolelærerseminarium" på en gård, ikke langt fra dagens Tanum vest i Bærum og denne typen virksomhet var meget viktig for utviklingen av skolen generelt. Seminarene utviklet seg utover 1830-tallet til å bli et toårig kurs for utdanning av lærere. Til sammenligning med resten av landet var denne skoletypen tidlig ute i Bærum og i 1839 fikk barna i bygda sitt faste skoleringsområde som ble kalt for "seminarskolen". Her kom lærerstudentene for å drive undervisning i sin opplæringsperiode. Fram til 1894 tilhørte Bærum Asker prestegjeld med sokneprest i Asker, men med kapellan på Tanum. De første skolene i område var tilknyttet Bærums Verk og Fossum Jernverk. Selv om Tanumområde var tidlig ute med en slags skoleordning var det «Fastskoleloven» (også kalt Landsskoleloven) fra 1860 som skulle forandre hele det norske utdanningssystemet. Skoler ble bygget rundt om i distriktet med blant annet Evje skole i 1865 og Snarøya skole i 1869. Det var et opphold i byggeprosjektene etter dette, men i 1899 begynte endelig byggingen av en skole i "Seminarkretsen" som det den gang ble kalt, nemlig Tanum skole. 
Den 6. juni 1900 ble skolen offisielt åpnet av sogneprest Grødal og den fikk navnet "Tanum skole i Tanum skolekrets". Bygningen var en trestruktur som skulle holde styr på ca. 100 elever. I 1926 var det 126 elever på skolen og bygningen hadde fått enkelte påbygninger. Etter andre verdenskrig steg elevtallet kraftig og i 1960 var det 300 elever på skolen. Dette hadde Tanum skole ikke kapasitet til og elever måtte oppholde seg på midlertidige klasserom i nærområdet. Som følge av dette begynte kommunen et byggeprosjekt som skulle fornye hele skolen og fra 1964 til 1993 gjennomgikk skolen tre byggeprosjekter som ga skolen gymsal, musikkrom, kjøkken for heimkunnskapsfaget samt naturfagsrom og bibliotek med mer. Dermed var skole regnet for å være godt nok utstyrt til å ta inn elever til 14 klasser, det vil si 1. til 7.klasse med to paralleller.
Amund Grøndahl Jansen

Karriere

Grøndahl Jansen startet å sykle som 12-åring for Nes SK. Etter å ha tatt sølv i temporittet for junior under NM i landeveissykling 2012, hvor han representerte Grimstad SK, samt en 4.- og 10.-plass i Junior-EM, signerte han i 2013 en avtale med det norske kontinentallaget Team Plussbank.
Under NM i landeveissykling 2014 i Eidsvoll kom Grøndahl Jansen på en 5.-plass i temporittet for seniorer, 2.40 bak norgesmester Reidar Borgersen.
Samme år vant han klatretrøya under Tour of Norway 2014, to poeng foran landsmannen Krister Hagen, og signerte etter sesongen for et annet norsk kontinentallag; Team Joker.
I den første sesongen for sitt nye lag, endte han på en 10.-plass i fellesstarten under U23-NM i landeveissykling 2015, etter å ha tapt massespurten for 4.-plass, 3.54 bak U23-norgesmester Odd Christian Eiking. Året etter, tok Grøndahl Jansen steget til topps under U23-NM i landeveissykling 2016, og vant NM-gull syv sekunder foran Kristoffer Halvorsen.
I 2016 signerte Grøndahl Jansen proffkontrakt med Team LottoNL-Jumbo, som senere fikk inn en norsk sponsor og skiftet navn til Team Jumbo-Visma før sesongen 2019. Han deltok for første gang i Tour de France i 2018 som hjelperytter for nederlenderen Dylan Groenewegen. Han ble Norgesmester på landevei i juni 2019 og stiller dermed i den norske mestertrøya i 2019-utgaven av Tour de France.
London Colney FC

Historie

London Colney ble grunnlagt i 1907, og ble med i Herts County League Division One 'A' i 1955. Klubben nådde i 1999/2000 helt til fjerde runde i FA-Trophy.
I klubbens 100-årsjubileums sesong var forventningene store med tanke på opprykk, men det gikk ikke så bra, og man endte rundt midten av tabellen, hvor man også tapte 9-1 mot et bunnlag.
Statens standardavtaler

Statens standardavtaler (SSA) er en avtaleportefølje for kjøp av IT- og konsulenttjenester bestående av 10 avtaler. Avtalene er hovedsakelig utviklet som et hjelpemiddel og et verktøy når staten skal anskaffe IT- eller konsulenttjenester. Avtalene kan imidlertid brukes av hele offentlig sektor (inkludert kommunene), og også private står fritt til å benytte avtalene. Avtalene er gratis (distribuert under "Creative Commons"-lisens), og ligger tilgjengelig for nedlasting på hjemmesiden til Direktoratet for forvaltning og IKT (Difi).

Utarbeidelse og forvaltning av Statens standardavtaler (SSA)

Statens standardavtaler forvaltes og videreutvikles av Difi (tidligere Statskonsult og R-direktoratet). Difi oppfordrer avtalebrukere til å levere innspill og kommentarer til hvordan avtalene fungerer i praksis, og gjør jevnlige revisjoner av innholdet i avtalene.

Bilag

Statens standardavtale fastsetter et standard sett med Bilag til avtalen. De fleste bilagene leveres av tilbydere som tilbudsunderlag og utgjør basisen for avtalen i gjennomføringen av avskaffelsen. De forskjellige standardavtalene har forskjellige bilag.
Alderneys flagg

Alderneys flagg består av en hvit duk med et rødt kors der øyens våpen er satt inn på en skive over korsmidten. Flagget er i størrelsesforholdet 1:2. Det ble godkjent av dronning Elizabeth II 20. desember 1993, men daterer fra 1906.
Det røde korset i hvit flaggduk, georgskorset, er Englands flagg og viser at Alderney er en besittelse under den engelske kronen. Alderneys våpen består av en opprett kronet løve som holder en kvist. I flagget er løven plassert på en grønn skive med ornamentert kant.
Air Force Distinguished Service Medal

Forholdet til andre utmerkelser

Air Force Distinguished Service Medal tilhører en gruppe av fortjenstmedaljer, som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Air Force Cross (luftforsvaret), Navy Cross (sjøforsvaret) og Distinguished Service Cross (hæren). 
I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, blant dem Air Force Distinguished Service Medal. Tilsvarende medaljer i hæren er Army Distinguished Service Medal, i sjøforsvaret Navy Distinguished Service Medal, i kystvakten Coast Guard Distinguished Service Medal. Også Homeland Security Distinguished Service Medal, som har erstattet Transportation Distinguished Service Medal, kan tildeles militært personell og hører i USAs forsvar til i gruppen av de øverste fortjenstmedaljer. 
Air Force Distinguished Service Medal utviklet seg fra Army Distinguished Service Medal og er blant de sist innstiftede fortjenstmedaljene i USAs forsvarsgrener.

Utforming

Sammenlignet med andre utmerkelser i USAs forsvar er Air Force Distinguished Service Medal uvanlig både i utforming og materialvalg. Air Force Distinguished Service Medal er utformet som en gullsol med tretten stråler. Mellom strålene er det plassert tretten hvitemaljerte stjerner. I midten av solen er det plassert en rund, blå halvedelsten. Reversen er slett og kan inngraveres med mottagerens navn. Medaljen er utformet av Frank Alston ved Institute of Heraldry.
Medaljebåndet har en bred hvit midtstripe og kantstriper i gult, blått og gult. Gjentatte tildelinger til samme person markeres med eikeløv i bronse eller sølv på båndet.

Tildeling

Air Force Distinguished Service Medal tildeles personell i luftforsvaret som belønning for usedvanlig fortjenstfull innsats i ansvarsfull stilling. Dette betyr som oftest en vellykket gjennomført operasjon eller større program, der mottageren har utmerket seg ved å utvise usedvanlig ledelse og dømmekraft. Medaljen kan tildeles for krigsinnsats så vel som innsats i fredstid. Den  tildeles sjelden offiserer med lavere grad enn brigadegeneral.
Ahasverus

Ahasverus, også kalt Den evige jøde, Den vandrende jøde (særlig i romanske språk) eller Jerusalems skomaker, er en figur fra kristen folklore, en jødisk mann som ifølge sagnet hånte Jesus på hans vei til korsfestelsen og deretter ble forbannet til å skulle vandre rundt på jorden inntil Kristi gjenkomst.
Ahasverus er også navn på tre herskere som er nevnt i Bibelen, deriblant den persiske kongen i Esters bok som tilsvarer grekernes Xerxes, og en hersker omtalt i Tobits bok.

Sagnet

Beskrivelsen av hvordan jøden spottet Jesus varierer i forskjellige versjoner av beretningen, likesom hans karakter. Ifølge den første trykte bokutgaven fra 1602 skal han ha vært en skomaker ved navn Ahasverus som svarte «Gå din vei, gå din vei» da Jesus på vei til Golgata ba om hjelp utenfor hans hus. Jesus skal da ha svart «Jeg går, men du skal bli igjen til jeg kommer tilbake». Dermed ble Ahasverus selv nødt til å vandre hvileløst omkring i verden helt til dommedag og kan sees som en gammel mann på stadig reise. Noen ganger sies skikkelsen å være handelsmann, andre ganger, særlig i de eldste versjonene, formodes han å være dørvakten Chartaphilius på Pontius Pilatus' eiendom, og dermed romer snarere enn jøde. En versjon av myten sier at Ahasversus kun får hvile fra sin vandring om noen setter igjen en plog på åkeren julenatten. Han får da støtte seg på denne og hvile en stund.

Historikk

Den eldste kjente nedtegnelsen av legenden om Den evige jøde forekommer i en engelsk krønike av Eoger de Wendover og i den engelske historieskriveren Matheus Parisiensis’ Historia major fra omkring 1250. På trykk fortelles legenden i en tysk folkebok fra 1602, der hovedpersonen blant annet får navnet Ahasverus. Den kom i dansk oversettelse allerede i 1631 og til Sverige i 1643. 
Kilden til sagnet antas å være Evangeliet etter Matteus 16. kapittel, 28. vers («Deretter sa Jesus til disiplene: «Om noen vil følge etter meg, må han fornekte seg selv og ta sitt kors opp og følge meg.») og Evangeliet etter Johannes 21, 20-24 (blant annet  «Peter snudde seg og så at disippelen som Jesus hadde kjær, fulgte etter. (...) Det ryktet kom da ut blant søsknene at denne disippelen ikke skulle dø. Men Jesus sa ikke at han ikke skulle dø. Han sa: «Om jeg vil at han skal leve til jeg kommer, hva angår det deg?» ) som har blitt blandet med forskjellige eventyrmotiv. Fra midten av 1700-tallet ble sagnet også tatt opp i kunstdiktningen der den ble svært populær og utbredt som uttrykk for varierende ideer. Det er i dag registrert over hundre forskjellige versjoner av historien i europeisk folketro, hvorav femti bare i Tyskland. I Norge er sagnet om den evige jøde blant annet kjent fra Just Qvigstads Lappiske Eventyr og Sagn fra Troms og Finnmark.

Herskere ved navn Ahasverus

Navnet Ahasverus er i det gamle testamente i Bibelen også en betegnelse for den mektige perserkongen Xerxes som regjerte fra år 485 til 465 før Kristus. Ahasverus, eller egentlig Achaschverosch, er den hebraiske formen av Khschajarscha, det vil si Xerxes. Ahasverus er dessuten navn på en hersker omtalt i Tobits bok kapittel 14, vers 15, som hjalp babylonerkongen Nebukadnesar da han inntok den assyriske byen Nineve.
Mundaria

Utseende

Middelsstore, avlange, noe blanke, mørke praktbiller.

Utbredelse

Slekten er utbredt i Sørøst-Asia.
Imandra

Byer ved eller nær innsjøen

Byen Montsjegorsk, som ligger ved bukta Montsje Guba i den nordvestre delen av innsjøen, er kjent som et vintersportssenter.
Apatity ligger nær innsjøens sørøstre bredd.
Poljarnye Zori ligger ved Niva-elva, et par kilometer fra utløpet fra innsjøen.
Den rumenske folkerepublikks stjerneorden

Den rumenske folkerepublikks stjerneorden (rumensk: Ordinul Steaua Republicii Populare Române) var en rumensk orden. Den ble innstiftet 12. januar 1948 og var Folkerepublikken Romanias fornemste utmerkelse. Den rumenske folkerepublikks stjerneorden ble tildelt for politiske, vitenskapelige, kulturelle eller sosiale fortjenester av Romania. Ordenen ble også tildelt utlendinger. Tildeling fant sted etter bestemmelse av statsrådet. Den rumenske folkerepublikks stjerneorden ble avskaffet etter Nicolae Ceaușescus fall i 1989.
Sammen med andre ordener erstattet Den rumenske folkerepublikks stjerneorden Romanias kongelige ordensvesen, etter at monarkiet ble styrtet. Ordenen går tilbake til Stjerneordenen, innstiftet i 1887 av kong Karl I, og kan anses som en videreføring av denne. I 1998 ble Stjerneordenen gjenopprettet under sitt opprinnelige navn fra 1877. Tildelinger av Den rumenske folkerepublikks stjerneorden mellom 1947 og 1989 anerkjennes offisielt ikke som tilsvarende tildeling av Stjerneordenen.

Insignier

Ordenstegnet for Den rumenske folkerepublikks stjerneorden besto av en rødemaljert femtagget stjerne med blå kanter. Midtmedaljongen dannes av en laurbærkrans. I ordenstegnet for 1. og 2. klasse bar midtmedaljongen innskriften «30 Decembrie 1947». Dette er datoen for kong Mikael I av Romanias abdikasjon. For 3., 4. og 5. klasse bar midtmedaljongen innskriften «RPR», for «Republica Populară Romînă», med datoen for kongens abdikasjon på baksiden. Stjernen var satt på en stjerne i gull eller sølv, også denne med grupper av fem stråler. Ordenstegnet var i det store og hele identisk for alle klasser, men varierte i størrelse, metall og måten ordenstegnet ble båret på. For 1. og 3. klasse var stjernen i gull. For 2. og 4. klasse var den i sølv, mens den var i bronse for 5. klasse. Ordensbåndet var rødt.

Tildeling

Den rumenske folkerepublikks stjerneorden ble tildelt både militære og sivile. Ordenen ble tildelt som belønning for innsats innen politikk, kultur, vitenskap og samfunnsliv forøvrig, samt for innsats til fremme av det rumenske folks interesser og for oppbygningen av Folkerepublikken Romania. Ordenen ble også tildelt utlendinger, blant annet i diplomatisk og protokollær sammenheng. Ordenens 1. klasse ble tildelt andre lands statsledere i forbindelse med statsbesøk.

Norske innehavere

Kong Olav var innehaver av 1. klasse av Den rumenske folkerepublikks stjerneorden.
PGM-11 Redstone

PGM-11 Redstone er en amerikansk rakett, som ble først skutt opp i 1953. Den var en direkte etterkommer av den tyske V-2 raketten. Redstone ble brukt i de første testene med atomvåpen på raketter av USA. Den var også kjent som «Redstone MRBM» (medium range ballistic missile), altså en ballistisk missil, og var sist i bruk på 1960-tallet. Modifiserte Redstone-raketter ble kalt Sparta-raketter. Jupiter-rakettene ble utviklet med basis i Redstone.

Atomrakett

Redstone ble produsert og designet av «Army Ballistic Missile Agency» (ABMA) under ledelse av Wernher von Braun. Den var opprinnelig tenkt som en bakke-til-bakke-rakett for den amerikanske hæren og ble først utplassert i 1958. Redstone-raketter var stasjonert i Vest-Tyskland frem til 1963. De hadde en rekkevidde på opp til 300 km.
Redstone kunne bære enten et 1 eller 3,75 megatonn atomstridshode. Redstone-raketter ble brukt i to atomvåpenprøver fra Johnston Island i Stillehavet i august 1958. Begge sprengningene var på 3,75 megatonn og var de første der atomstridshodet ble avfyrt av en rakett.

Utfasing

Produksjonen av Redstone-raketter ble stoppet i 1961, og raketten ble erstattet av Pershing i arsenalet til den amerikanske hæren. Sent på 1960-tallet ble en serie av overflødige og modifiserte Redstone MRBM-raketter skutt opp i Australia som del av et militært testprogram. En av disse rakettene skjøt opp Australias første satellitt Wresat i 1967. Denne serien med australsk-modifiserte Redstone-raketter ble kalt for Sparta-raketter.
MF «Austrheim» (1971)

Skipet

Fergen var byggnummer 32 ved Løland verft i Leirvik, Sogn. Ved overlevering var tonnasjen 451 bruttoregistertonn og 228 nettoregistertonn. Hovedmaskinen var en sekssylindret totakts dieselmotor bygd av Wichmann Motorfabrikk AS på Rubbestadneset.
TVT

Klage til kringkastingsrådet

Seriens mest omtalte karakter var den løsemiddelskadde dansebandkongen «Terje Møller». Stuntene med ham vakte oppmerksomhet i mediene da Landsforeningen for løsemiddelskadede gikk ut å sa at de følte seg støtt av denne figuren og at skikkelsen måtte fjernes fra programmet. Saken ble innklaget for Kringkastingsrådet, men de mente det var godt innenfor grensene for akseptabel fjernsynsunderholdning.
Ingared

Ingared er et tettsted i Alingsås kommune i Västra Götalands län i landskapet Västergötland i Sverige. Det ligger cirka 11 kilometer sørvest for Alingsås. I 2010 hadde tettstedet 1 299 innbyggere.
Ingared består nesten utelukkende av boligområder, da de fleste innbyggerne pendler til Alingsås, Lerum eller Göteborg. I Ingared finnes det barnehage og skole opp til sjette klasse. Det finnes også et eldrehjem med distriktssykepleier. Av idrettsanlegg er det lysløype, flere tennisbaner, fotballbaner for sjumannslag og en bane for sandvolleyball. 
Ingared betjenes av busser mellom Hemsjö kyrka og Norsesund ved Västra stambanan, som ligger to kilometer unna via gang-/sykkelsti. Det går også rutebusser til Alingsås og Tollered langs E20. 
Hemsjö IF er stedets idrettslag med aktiviteter som bordtennis, fotball og turn. Mange av aktivitetene finner sted i stedets idrettshall, Ingaredshallen.
48 viser

48 viser er et samlealbum med Alf Cranner, utgitt i september 1992. Albumet ble utgitt på nytt i januar 2002.
Sertifisering

En sertifisering refererer til en bekreftelse for et objekt, person eller organisasjon. Denne bekreftelsen er ofte, men ikke alltid, som en form for ekstern evaluering, opplæring eller vurdering.